《凤凰台》
明代·钟万春

凤凰台上凤凰来，迤逦千秋只此台。古庙啼莺空隔叶，深春梧树好谁栽。

影涵城郭云偏锁，地转东南水竟回。形胜只今还兀兀，高翔寥廓使人猜。

作者简介：钟万春，字懋和，号初宇。清远人。于田子。明神宗万历七年（一五七九）举人，官邵武同知，以艰去，补襄阳同知，升知府。有《戋戋言文集》。民国《清远县志》卷六有传。